ועדת הכלכלה, כנסת 17, פרוטוקול מספר 528, 2008-03-17 12:00

גלעד ארדן: אם זה לא קשור לנייח ולא משפיע מלכתחילה על מחירי הנייח, כפי שאמרנו, ביקשנו מהיועצת המשפטית להכניס סעיף שהתקשרויות כאלה, שלא משפיע על המחיר הראשוני, זה מבודד כעסקה נפרדת.

איילת כהן מעגן: אני אהיה היחידה שלא אוכל ליהנות מהחריג שאם אני מודיעה מראש מה יהיה המחיר בתום העסקה הקצובה, המבצע וכו', אני לא חייבת לנתק.

גלעד ארדן: זה לא נובע מהחוק של אורית נוקד, זה נובע מזה שהמדינה מטילה עליכם כמונופול מגבלות, וגם פה זה קצת פוגע בכם.

איילת כהן מעגן: זה אבסורד, כי דווקא אני חברה מפוקחת שלא יכולה להעלות את המחירים שלי ב-40% כי התחרות מאפשרת לי.

איילת כהן מעגן: בעדכון תעריפים בד"כ המחירים שלי יירדו.

איילת כהן מעגן: זו המגמה.

גלעד ארדן: יש אנשים עם טלפון נייח של בזק שמצויים בעסקה קצובה?

גלעד ארדן: זה רק על צירוף חדשים.

איילת כהן מעגן: תלוי למה הם הצטרפו, יש אפשרויות להצטרף לסוגים של סלי תעריפים, ואנו מצפים שזה גם יקרה.

גלעד ארדן: ברוב המקרים מדובר על לצרף לקוחות חדשים לשירותי בזק.

איילת כהן מעגן: או לקוח קיים שהצטרף למסלול חדש.

גלעד ארדן: אני לא מכיר אף צרכן שקיבל הצעה מפתה מבזק, להישאר בבזק ולא לעבור לטלפון הקווי של הוט.

איילת כהן מעגן: מדובר על חבילות שאולי יתאפשר לנו לעשות, מדובר על שירותים שהם גם לאו דווקא גם טלפוניה.

איילת כהן מעגן: אין סיבה שבגלל שהתעריפים שלי מפוקחים, היכולת שלי מול הצרכנים תהיה נחותה מכל הבחינות.

גלעד ארדן: גם אין סיבה שהלקוחות שלך יהיו נחותים במידע ביחס לאחרים.

ליאת גלזר: יש לנו הצעה, עמדה ממשלתית – אנו סבורים שמקום שבו המחירים של העוסק נקבעים על ידי ממשלה או על ידי שר או משרד ממשלתי, אם העוסק יגיד שבתום התקופה המחיר יהיה המחיר הנקוב בתקנות שהיום עומד על מאה ₪, זה עומד בתנאי הסעיף, גם אם בדיוק יוצא שסוף המבצע זה אותו חודש בשנה שהמשרד משנה את התעריפים.

ליאת גלזר: כלומר אם העוסק מודיע שהתעריף בסוף התקופה יהיה התעריף המפוקח, הוא יציין את התעריף המפוקח בתקנות הנוכחיות לאותה עת, גם אם בדיוק ייצא עדכון תעריפים, זה עדיין חובת ההודעה כפי שמתבקשת לפי הסעיף.

ליאת גלזר: ואז לא יחול החריג של הניתוק אך תחול חובת ההודעה וזה מה שיצוין בה.

גלעד ארדן: מקובל עליכם?

איילת כהן מעגן: בסדר, למרות שמחירי התקנות ידועים.

ליאת גלזר: אבל חריג לחובת הניתוק, לסעיף ד2.

איילת כהן מעגן: אנו שוב רוצים לנסות לשכנע את הוועדה להחריג את שירותי הגישה לאינטרנט המהיר, שירותים חיוניים.

איילת כהן מעגן: זה שירות שהמחוקק קבע שהוא חיוני בחוק התקשורת בסעיף 13.

דנה נויפלד: לאיזה צורך?

איילת כהן מעגן: לצורך של יכולת להטיל עליי הוראות שעת חירום לא בשעת חירום, בשעת תקלה.

איילת כהן מעגן: משום שלקוחות, כשהם מנותקים מאינטרנט, הם מגיבים קשה.

איילת כהן מעגן: באותו תיקון הוחלט שאינטרנט הוא שירות חיוני, לכן אפשר להורות למפעיל מסוים, אפילו לייחד מהתשתיות שלו למפעיל אחר על מנת שהמפעיל האחר יוכל לתת את השירות החיוני הזה.

איילת כהן מעגן: המחוקק חשב שזה עד כדי כך חיוני, שאפשר לחייב את סלקום לייחד מתג שלה לטובת בזק אם המתג של בזק נפל.

דנה נויפלד: לאיזה סעיף את מפנה?

איילת כהן מעגן: 13א לחוק התקשורת.

דנה נויפלד: 13ב לא קשור לשעת חירום, ומדובר במצב מאוד ספציפי, שהוא לא רלוונטי למצב הזה.

איילת כהן מעגן: טענתי בוועדה הזו שזה לא קשור לשעת חירום ואתם הסברתם לי שזה כן, אבל ההוראות הן דמויות שעת חירום.

איילת כהן מעגן: לא מדובר במקרה של רעידת אדמה אלא מדובר בתקלה שקרתה, אולי גם בגלל שהמפעיל לא גיבה את הרשת שלו.

איילת כהן מעגן: גם כשהתקלה היא באינטרנט, צריך לעשות פעולות דמויות שעת חירום כדי להציל את המצב.

איילת כהן מעגן: גישה לאינטרנט היא שירות חיוני.

גלעד ארדן: גברתי השתכנעה מהחרגת אינטרנט מהיר?

אורית נוקד: לא.

גלעד ארדן: נתחיל להקריא, רק כדי להותיר את הרושם העמוק שסיימנו את ההערות, ובפעם הבאה יהיה רק הקראה והצבעות של סעיפים.

רני נויבאור: אנו עדיין מתנגדים לסיפור של ארבעה חודשים.

רני נויבאור: נעיר על זה כשנגיע לזה בהקראה.

גלעד ארדן: נקיים הצבעה ספציפית על ההחרגה שנתקבלה בדיון הקודם, ואם זה לא יתקבל, תגישו הסתייגות למליאה.

גלעד ארדן: אני תמכתי בגישה הזו.

גלעד ארדן: בבקשה, אפשר להתחיל לקרוא.

אתי בנדלר: קוראת סעיף 13א(א).

גלעד ארדן: יש הערות?

גלעד ארדן: אין.

גלעד ארדן: מי בעד אישור הסעיף?

גלעד ארדן: אושר.

גלעד ארדן: תודה רבה, בישיבה הבאה שתתקיים תוך שבועיים שלושה נסיים את ההכנה לשנייה שלישית.

גלעד ארדן: הישיבה נעולה.